หุ้นไทยปิดตลาดดิ่ง 20 จุด
ดัชนีหุ้นไทยเคลื่อนไหวแดนลบตลอดวัน ก่อนปิดตลาดร่วงกว่า 20 จุด ซื้อขายกว่า 5 หมื่นล้านบาท
29 ต.ค. 2565

ดัชนีหุ้นไทยเคลื่อนไหวแดนลบตลอดวัน ก่อนปิดตลาดร่วงกว่า 20 จุด ซื้อขายกว่า 5 หมื่นล้านบาท 
ตลาดหุ้นไทยตลอดทั้งวันที่ 3 ก.ค. 2556 ปรับตัวอยู่ในแดนลบตามตลาดหุ้นเอเชีย เป็นการพักฐานระยะสั้นๆ หลังจากปรับตัวขึ้นมากว่าสัปดาห์นับ 100 จุด ประกอบกับข่าวความรุนแรงในประเทศอียิปต์ ส่งผลให้ตลาดหุ้นทั่วโลกรวมทั้งไทยปรับตัวลง ดัชนีปิดที่ 1,443.57 จุด ลดลง 20.41 จุด หรือ 1.39 % มูลค่าซื้อขาย 50,999.19 ล้านบาท 
หลักทรัพย์ที่มีมูลค่าซื้อขาย 5 อันดับแรกคือ 
1.  BAY          ปิดที่    36.50    บาท     ลดลง 0.50 บาท     มูลค่าซื้อขาย    4,858.69    ล้านบาท 
2.  INTUCH    ปิดที่    85.50    บาท     ลดลง  1.50 บาท     มูลค่าซื้อขาย    2,551.91    ล้านบาท 
3.  KTB          ปิดที่    20.30    บาท     ลดลง  0.50 บาท     มูลค่าซื้อขาย    2,533.27     ล้านบาท
4.  ADVANC  ปิดที่     290      บาท     ไม่เปลี่ยนแปลง       มูลค่าซื้อขาย    2,411.88     ล้านบาท 
5.  SCB          ปิดที่   162.50   บาท     ลดลง  5.50 บาท   มูลค่าซื้อขาย     2,171.03    ล้านบาท 
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี (ประเทศไทย) กล่าวว่า ตลาดหุ้นผันผวนรุนแรงและยังอยู่กับตลาดซึ่งช่วงเวลานี้ตลาดจะเลี่ยงความผันผวนไม่ได้ จากปัจจัยนอกประเทศ เช่น มาตรการผ่อนคลายเชิงปริมาณ ที่ไม่ชัดเจนจะยกเลิกตามกำหนดเวลาหรือลดขนาด ที่เป็นปัจจัยกดดันตลาดในช่วงสั้น นอกจากนี้สภาพตลาดหุ้นทั่วโลกกังวลความวุ่นวายในอียิปต์ ที่จะสร้างความปั่นป่วนราคาน้ำมันในตลาดโลก 
“หุ้นในกลุ่มน้ำมันมีความแข็งแรงกว่าสภาพตลาดรวม สะท้อนความวุ่นวายในอียิปต์ ถ้าดูแล้วตลาดหุ้นวันนี้เป็นการสร้างฐานและปรับฐานระยะสั้น  ถ้าฐานมั่นคงตลาดจะไต่ขึ้นไปทดสอบที่แนวต้าน 1,500 จุด“ นายปริญทร์ กล่าว